Държавен вестник, бр. 102, 2025 г., стр. 214

СТР.  214	
Д Ъ Р Ж А В Е Н  В Е С Т Н И К 	
БРОЙ  102
ин“ ЕООД (изх. № 9/16.04.2025 г.), „Оберьос­
терайхише Биодизел – България“ ЕООД (изх. 
№ 18/28.04.2025 г.), „Астра Биоплант“ ЕООД 
(изх. № 73/22.05.2025 г.), които не съдържат 
възражения по проекта.
Становищата на „Овергаз мрежи“ АД (изх. 
№ ОМ-ИД-825/9.06.2025 г.) и Националния 
институт за недвижимо културно наследство 
(изх. № 91 00-44-[3]/16.06.2025 г.), лица по 
чл. 112б, ал. 5 от ЗМПВВППРБ, са подадени 
след изтичане на последния ден от норма­
тивно установения срок, поради което не са 
разглеждани по същество. Само за пълнота 
следва да се отбележи, че в становището на 
„Овергаз мрежи“ АД са дадени предписания, 
свързани с изпълнение на бъдещи инвести­
ционни проекти, а в становището на НИНКН 
е отбелязано, че отчитайки становището на 
ЦПА с изх. № 54-(1)/20.05.2025 г., въз основа 
на което е постановено изрично изискване 
за извършване на наблюдение от археолог, 
бъдещата документация относно проекта на 
генерален план на пристанище за обществен 
транспорт „Порт Булмаркет – Русе“ подлежи 
на съгласуване съгласно чл. 80 от ЗКН и по 
смисъла на чл. 83 и 84 от ЗКН.
В постъпилите след нормативно установе­
ния срок становища на заинтересованите лица 
по чл. 26, ал. 3 от Наредба № 10 от 2014 г. 
за обхвата и съдържанието, изработването, 
одобряването и изменението на генерални­
те планове на пристанищата за обществен 
транспорт – „Булмаркет ДМ“ ЕООД (изх. 
№ 130/3.06.2025 г.) и „Ел Ен Джи Систе­
ми“ ЕООД (изх. № 4/3.06.2025 г.) не се съ­
държат възражения по проекта, а в това на 
Басейнова дирекция „Дунавски район“ (изх. 
№ ПУ-01-610-(18)/16.06.2025 г.) е посочено, че 
дирекцията съгласува проекта на генерален 
план на пристанище за обществен транспорт 
„Порт Булмаркет – Русе“ при спазване на из­
искванията на Закона за водите по отношение 
на разрешителните режими. 
Налице са: мотивирано експертно стано­
вище по проекта на директора на дирекция 
„Речен надзор – Русе“ и капитан на приста­
нище Русе (рег. № 11/11.06.2025 г.), както и 
изготвено и представено по реда на чл. 112б, 
ал. 4 от ЗМПВВППРБ мотивирано станови­
ще по проекта на заместник-изпълнителния 
директор на Изпълнителна агенция „Морска 
администрация“ (рег. № ДОК-222/18.06.2025 г.).
Със Заповед на заместник министър-пред­
седателя и министър на транспорта и съобще­
нията и министъра на регионалното развитие и 
благоустройството № РД-08-357 от 14.07.2025 г. 
(МТС) и № РД-02-14-1391 от 8.07.2025 г. (МРРБ) 
е назначен междуведомствен експертен съвет за 
разглеждане, обсъждане и приемане на проекта 
на генерален план на пристанище за обществен 
транспорт „Порт Булмаркет – Русе“ – подро­
бен устройствен план – план за регулация и 
застрояване за пристанищната територия и 
парцеларен план за пристанищната акватория.
Проектът на план е разгледан и обсъден на 
две заседания на междуведомствения експертен 
съвет, проведени съответно на 5 август 2025 г. 
и на 2 октомври 2025 г.
Съгласно решението по т. 4 от протокола от 
заседанието на съвета, проведено на 5 август 
2025 г., прието единодушно от присъствалите 
10 негови членове с право на решаващ глас, на 
вносителя са дадени указания за поправяне и 
допълване на проекта и е насрочено следващо 
заседание за разглеждането му.
Със заявление на „Порт Булмаркет“ ЕАД 
(вх. № 11#137/19.09.2025 г.) са внесени по­
правени и допълнени текстови и графични 
части на проекта на генерален план на 
пристанище за обществен транспорт „Порт 
Булмаркет – Русе“. Представени са също и 
копия от: доклад – оценка, изготвен от проф. 
Чавдар Колев, Висше транспортно училище 
„Тодор Каблешков“, в който е прогнозирано 
въздействието на бъдещото разширение на 
пристанище за обществен транспорт „Порт 
Булмаркет – Русе“, предвидено в проекта на 
генералния план, върху устойчивостта на дес­
ния бряг на р. Дунав и върху съоръженията 
за брегозащита, които ще бъдат построени в 
ерозионния участък между ркм 481,8 и ркм 
484,0; документ, съдържащ информация за 
изискванията към автовезните, които ще 
бъдат поставени в пристанището; писмо на 
„Порт Булмаркет“ ЕАД (изх. № 51/2.09.2025 г.) 
до Северноцентрално държавно предприя­
тие – Габрово, и отговор на писмото (изх. 
№ РД01089/12.09.2025 г.), в което е посочено, 
че предприятието няма възражения относно 
намерението на „Порт Булмаркет“ ЕАД да 
изгражда пристанище и е дадено положител­
но становище във връзка с одобряването на 
генералния план на пристанище за обществен 
транспорт „Порт Булмаркет – Русе“, във вида 
в който е депозиран; становище на директора 
на Териториална дирекция Митница Русе (рег. 
№ 32-284292/18.09.2025 г.).
С решението по т. 5 от протокола от за­
седанието на междуведомствения експертен 
съвет, проведено на 2 октомври 2025 г., взето